***Kampens by San Francisco*** (originaltittel: *Slaughter in San Francisco*) er en kinesisk-amerikansk action- og kampsportfilm fra 1974 produsert, skrevet av regissert av Wei Lo. Hovedrollen (og filmens helt) spilles av Don Wong, mens Chuck Norris har en sentral birolle som gangstersjef for et forbrytersyndikat i San Francisco.

Filmen har fått dårlig mottakelse av filmanmelderne og har blitt beskrevet som ufrivillig komisk. Chuck Norris skal selv har uttalt at han angret på at han medvirket i filmen.

Om filmen
---------

Filmen ble ikke satt opp på norske kinoer, men ble utgitt på video rundt 1982 av CP Entertainment.

Det blir ofte, ut ifra diverse videocover og omtaler, feilaktig fremstilt som om Chuck Norris har hovedrollen i denne filmen. Norris har imidlertid kun en birolle.

Handling
--------

John og Wong arbeider som politi i San Francisco, og arresterer to menn som forsøker å voldta en ung kvinne ved navn Sylvia (spilt av Sylvia Chang) og de to politimennene bruker kampsport for å slå ned angriperne. Men til gjengjeldelse for arrestasjonen kidnapper voldtektsmennene John, og tar ham med til en strand, hvor han blir angrepet av mange angripere. Wong klarer å komme sin partner til unnsetning, og han dreper en av angriperne. Men for dette blir han sparket ut av politiet, av deres overordnede, Newman.

Etter å ha sonet en dom i fengsel for dette mordet, finner Wong seg jobb som kelner. I denne jobben møter han Chuck Slaughter (spilt av Chuck Norris) en kriminell mesterhjerne. Slaughter tilbyr Wong en jobb i hans kriminelle organisasjon. Men Wong nekter, selv om Slaughter truer med å få Wong drept. kort tid senere blir John vitne til et bankran, og jager noen av bankranere. En av ranerne dreper ham, og politiet oppdager liket hans i en hage neste morgen. De som eier hagen var ekteparet Mr. og Mrs. Chu, og Newman beskylder dem for å være delaktige i drapet og bankranet.

Mr. Chu blir arrestert uten mulighet for kausjon, til tross for ekteparets påstander om at ingen av dem ikke hadde noe med forbrytelsene å gjøre - og aldri la merke til hvem som drepte John i deres egen bakgård. Wong blir involvert fordi han ønsker å hevne Johns dødsfall. Han begynner å gå etter kinesiske kriminelle på jakt etter mulige ledetråder. Newman, som i all hemmelighet arbeider for Mr. Slaughter, har til hensikt å gi Chu-ekteparet skylden for disse forbrytelsene som egentlig ble begått av Slaughters egne håndlangere.

Rollebesetning
--------------

* Don Wong ... Officer Don Wong
* Chuck Norris ... Chuck Slaughter
* Dan Ivan ... kaptein Newman
* Chuck Boyd
* Sylvia Chang
* Yuet Sang Chin ... Kinesisk gjeng-medlem
* James Econmonides
* Robert J. Hercuth
* Robert Jones ... politi-offiser John Sumner
* Ching-Ying Lam ... Kinesisk gjeng-medlem.

Referanser
----------

1. 1 2  Den norske videokatalogen, 1987, side 269, (Gemini AS forlag, Trykt i Haugesund)
2. 1 2
3. ↑  «Arkivert kopi». Arkivert fra originalen 18. januar 2005. Besøkt 5. juli 2010.

Eksterne lenker
---------------

* (en) *Kampens by San Francisco* på Internet Movie Database Rediger på Wikidata

* (en) *Kampens by San Francisco* på Hong Kong Movie Database Rediger på Wikidata

* (no) *Kampens by San Francisco* hos Filmfront Rediger på Wikidata

* (en) *Kampens by San Francisco* på AllMovie Rediger på Wikidata

* (fr) *Kampens by San Francisco* på Allociné Rediger på Wikidata

* (nl) *Kampens by San Francisco* på MovieMeter Rediger på Wikidata

* (en) *Kampens by San Francisco* på Rotten Tomatoes Rediger på Wikidata